Børnevennen

Børnevennen er et tidligere norsk blad for barn, utgitt ukentlig i Kristiania mellom 1843 og 1850.
Bladet ble etablert, utgitt og redigert av pastor Niels A. Biørn. 
De første utgavene av Børnevennen inneholdt kun tekst, men etter hvert ble det også lagt til illustrasjoner. Bladet hadde religiøst innhold, fortellinger, gåter og dels eksotisk og «hverdagsfjern» informasjon.

Diktet «Barnet og «Børnevennen»» av Henrik Wergeland refererer til dette bladet. Wergeland var av dem som skrev for Børnevennen, og han utviklet dessuten et nært vennskap til Biørn. Pastor Biørn forrettet i Wergelands begravelse, og giftet seg siden med Wergelands enke, Amalie Sofie.

I 1852 kom det ut to utgaver av Børnevennen, utgitt i Trondheim. Dette ble bladets niende og siste årgang.

 Referanser 

Kategori:Nedlagte norske tidsskrifter